1. **ROMÂNIA**
2. **JUDEŢUL BRAŞOV**
3. **CONSILIUL LOCAL AL COMUNEI CAŢA**
4. **HOTĂRÂREA NR. 1/08.01.2019**
5. *privind aprobarea listei de preţuri de pornire la licitație de masă lemnoasă pe picior,*
6. *pe partizi - producția 2019*

Consiliul Local al Comunei Caţa întrunit în şedinţă extraordinară din data de 08.01.2019,

Având în vedere adresa primită de la Regia Publică Locală a Pădurilor Măieruş R.A. înregistrată la primăria Comunei Cața sub nr. 5235/14.12.2018 prin care aceasta solicită aprobarea listei de prețuri de pornire la licitație de masă lemnoasă pe picior, pe partizi - producția 2019,

Analizând expunerea de motive nr. 5419/27.12.2018 a primarului Comunei Caţa, domnul Vocilă Gheorghe,

Conform avizelor comisiilor de specialitate nr. 1 şi 3 ale Consiliului Local al Comunei Caţa,

În conformitate cu dispoziţiile HG nr. 715/2017 pentru aprobarea Regulamentului de valorificare a masei lemnoase din fondul forestier proprietate publică şi ale Legii nr. 46/2008 - Codul silvic, republicată, cu modificările şi completările ulterioare,

În temeiul art. 36 alin. (2) lit. d) coroborat cu alin. (6) lit. a) pct. 18 din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

**Art. 1** Se aprobă lista de prețuri de pornire la licitație de masă lemnoasă pe picior, pe partizi - producția 2019, conform anexei I.

**Art. 2** Prezenta hotărâre va fi dusă la îndeplinire de către primarul Comunei Caţa, prin aparatul propriu de specialitate, şi de către Regia Publică Locală a Pădurilor Măieruş R.A.

**Art. 3** Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa şi Regiei Publice Locale a Pădurilor Măieruş R.A.

1. PREŞEDINTE DE ŞEDINŢA, SECRETAR,
2. CROITORU TUDOR CLAUDIU GUIGNARD ROXANA

Nr. consilieri în funcţie = 11; Nr. consilieri prezenţi = 8; Nr. voturi pentru = 8; Nr. voturi contra = 0.